#ATTACK: UPDATE: Afrikaner youth, Xander van Zyl (18), was shot by black attackers over the weekend at his home in Boskruin |White Genocide in South Africa #StopWhiteGenocideInSA
#ATTACK: UPDATE: Afrikaner youth, Xander van Zyl (18), was shot by black attackers over the weekend at his home in Boskruin
Genocide Victim: Xander van Zyl (18)
Xander van Zyl (18), die jong man wat die naweek by sy ouerhuis in Boskruin deur 'n aanvaller geskiet is, het die aanvaller eers met 'n bofbalkolf bygedam voordat hy geskiet is.
"I see you." Dit was die woorde wat Eurika van Zyl, Xander se ma, gehoor het kort voordat sy besef het daar is twee mans in hul huis.
Volgens Eurika het haar seun Vrydagaand omstreeks 23:00 tuis gekom. Ek het televisie gekyk en my man, Johan, het reeds geslaap. Ek het vir Xander gevra of hy honger is en hy het gesê ja." Toe Xander omdraai het hy die twee inbrekers gesien. Eurika het geskree voor sy en Xander in die rigting van die slaapkamers gehardloop het. "Xander het sy bofbalkolf gegryp en ek het 'n spies gegryp. My man kom toe uitgehardloop en ons sien toe hoe die rowers met pistole by die trappies opkom in ons rigting. My man sê toe ek moet hardloop." Eurika het na een van die kamers se vensters gegaan in 'n poging om uit die huis te kom en hulp te ontbied.
"Terwyl ek op die vensterbank gesit het, het ek 'n klapgeluid gehoor waarna die venster gebreek het. Ek het uitgespring en toe gryp een van die aanvallers my. Hy het dadelik my juwele begin afruk en my mond toegedruk en gesê 'don't shout'."
Volgens Eurika het Xander intussen die ander aanvaller in die hoofslaapkamer met die bofbalkolf bygedam. Die aanvaller het op ons bed geval en toe staan hy op en skiet vir Xander. Dit is net 'n wonderwerk dat hy hom nie in die kop geskiet het nie."
Xander is in sy maag naby sy blindederm getref. Sy blaas, dikderm en rektum is deur die koeël getref voor dit by sy boud uit is. Xander en sy ouers is hierna in die hoofslaapkamer vasgebind. "Xander is tussen my en Johan vasgebind.
Daar is kussingslope oor ons koppe getrek en 'n kombers oor Johan gegooi en 'n laken oor my en Xander. Ek het by hulle gepleit om gou te maak sodat ek my seun hospitaal toe kon vat, waarop hulle net heeltyd vir my gesê het 'shut up'."
Johan het die aanvallers gevra om die kombers van sy kop af te haal aangesien hy nie kon asem kry nie, waarna hy deur die kombers met 'n skroewedraaier in sy kop gesteek is.
Volgens Eurika was dit egter nie ernstig nie omdat die kombers die impak gekeer het. Eurika het haarself later begin loswikkel en gesien die aanvallers is weg.
"Hulle het in my man se motor gevlug en het ons ander motors se sleutels saamgevat. Ek het 'n ambulans probeer bel maar nie antwoord gekry nie.
Johan het Xander se sleutel in die motorhuis gevind en ons het met Xander in sy motor hospitaal toe gejaag." Die aanvallers het ook met juwele, selfone, televisiestelle, kameras, skootrekenaars en ander huishoudelike items gevlug. Xander is in die Netcare Olivedale-hospitaal opgeneem. "Hy het vanoggend al 'n bietjie geloop," het Eurika gesê. "Hy sal hopelik teen môre uit die intensiewe sorgeenheid na die hoësorgeenheid oorgeplaas word. Hy herstel fisiek baie goed."
Eurika het gesê sy is dankbaar dat hul ander seun, Tiaan (27), nie die aand by die huis aangekom het nie. "Hulle sou hom trompop geskiet het. Daar was baie genade daardie aand. Dit voel nog steeds onwerklik. Dit was die langste uur ooit. 'n Mens vra hoekom gebeur dit en daar is 'n mate van magteloosheid. Die Here het ons beskerm. Xander kon verlam gewees het." Eurika het almal vir hul ondersteuning bedank. "Die Honeydew-polisie en die personeel van die hospitaal is ongelooflik. Mense het van oral gehelp en gebid. Ons kan nie sê hoeveel ons dit waardeer nie." Volgens Eurika behoort Xander volkome te herstel. "Hy moet oor drie maande regstellende chirurgie ondergaan en dan sal ons die volle omvang kan behaal." Die polisie het aanvanklik Saterdag aangedui dat 'n jong man doodgeskiet is tydens 'n rooftog in Randparkrif. 'n Ander polisiewoordvoerder het later bevestig die voorval het in Boskruin plaasgevind en dat die jong man nie dood is nie, maar in die hospitaal aansterk.